# Beijing Guoan FC

El Beijing Guoan Football Club (xinès: 北京国安足球俱乐部) és un club de futbol de la Xina fundat el 1992 a la ciutat de Pequín i juga a la Superlliga xinesa.

## Història

El Beijing Guoan Football Club es va formar a conseqüència de la reforma de la lliga de la Xina del 1992. El club va ser format pel grup financer més gran de la Xina, la CITIC Guoan i el Cómite Esportiu de la Municipalitat de Pequín. El 2003 va signar un contracte amb l'empresa Beijing Hyundai Motor Company, això va portar al fet que el club passés a cridar Beijing Hyundai Motor Football Team. El contracte va finalitzar el 2006 i el club va tornar a anomenar-se Beijing Guoan Football Club. No obstant, els orígens del club es remunten fins als anys cinquanta.
L'equip va acabar segon de la Jia A (aquest torneig després seria reemplaçat per la Superlliga xinesa el 1995 i en tercer lloc el 1997, 1998 i 2002. Va disputar en 5 ocasions la final de la Copa FA de la Xina, guanyant-la 3 vegades. Fins ara grans jugadors del futbol xinès han sortit d'aquest equip, com ara el davanter Shao Jiayi i Yang Chen.
El club recentment va vendre una part de la seva propietat al Reial Madrid, amb la intenció d'aconseguir una major popularitat i millors resultats.
Evolució del nom:
* 1956-1956: Beijing Physical Education Normal University 北京体院队
* 1957-1960: Beijing 北京队
* 1961-1964: Beijing Youth 北京青年队
* 1965-1990: Beijing 北京队
* 1991-1991: Beijing Shenzhou 北京神州队
* 1992-1992: Beijing 北京队
* 1993-2002: Beijing Guoan 北京国安队
* 2003-2005: Beijing Hyundai 北京现代队
* 2006-2015: Beijing Guoan 北京国安队
* 2016-2016: Beijing Guoan LeEco 北京国安乐视队
* 2017-2021: Beijing Sinobo Guoan 北京中赫国安队
* 2021-avui: Beijing Guoan 北京国安队

## Uniforme

* Uniforme titular: Samarreta verda, pantalons blancs, mitjons verds.
* Uniforme alternatiu: Samarreta blanca amb vius verds, pantalons blancs, mitjons blancs.

## Estadi

L'Estadi dels Treballadors és on juga de local el Beijing Guoan, i per als partits de menor concurrència ho fa a l'estadi Beijing Fengtai Stadium que és un multiestadi ubicat a la ciutat de Pequín, Xina. Actualment és utilitzat per a partits de futbol i és on el Beijing Guoan fa de local. L'estadi té una capacitat per a 33.000 espectadors.

## Palmarès

* Lliga xinesa de futbol:
** 1957, 1958, 1973, 1982, 1984, 2009
** 1956, 1963 (Beijing Youth)
* Copa xinesa de futbol:
** 1985, 1996, 1997, 2003, 2018
* Supercopa xinesa de futbol:
** 1997, 2003

## Referències

* ↑ «国安足球俱乐部 Beijing Guoan Football Club». Beijing Guoan Football Club. Arxivat de l'original el 2008-02-14. [Consulta: 9 març 2008].
* ↑ «史万春先生与北京足球队». fcguoan.sina.com.cn, 06-09-2010. [Consulta: 16 maig 2023].
* ↑ «China league tables 1951». RSSSF, 22-10-2009. Arxivat de l'original el 7 June 2014. [Consulta: 10 abril 2012].
* ↑ «China league tables 1956». RSSSF, 22-10-2009. Arxivat de l'original el 7 June 2014. [Consulta: 10 abril 2012].
* ↑ «China league tables 1963». RSSSF, 22-10-2009. Arxivat de l'original el 7 June 2014. [Consulta: 2 desembre 2013].
* ↑ «Beijing Shenzhou 1991». www.footballdatabase.eu. Arxivat de l'original el 2022-02-27. [Consulta: 27 febrer 2022].
* 1 2 «Beijing Sinobo Guoan FC». weltfussballarchiv.com. Arxivat de l'original el 2018-01-02. [Consulta: 1r gener 2018].
* ↑ Liu, Jia. «乐视与北京国安"分手" 博弈9个月经历了什么？» (en xinès simplificat). Diyi Caijing, 27-10-2016. Arxivat de l'original el 2016-11-01. [Consulta: 25 gener 2021].
* ↑ «China - List of Champions». rsssf.com. [Consulta: 16 desembre 2017].
* ↑ «China List of Cup Winners». RSSSF, 02-09-2015. Arxivat de l'original el 2022-08-19. [Consulta: 9 novembre 2015].

## Enllaços externs

* The Great Wall Cup of Beijing Arxivat 2010-01-04 a Wayback Machine.
* Web oficial del Beijing Guoan Football Club Arxivat 2007-10-01 a Wayback Machine.